Source: https://imofun.ro/dizolvarea-partidului-social-democrat/
Timestamp: 2017-09-25 20:27:19+00:00

Document:
Dizolvarea Partidului Social Democrat | Blog imoFUN
Dizolvarea Partidului Social Democrat
Aşa cum am afirmat de atâtea ori, Constituţia României prevede sancţiuni pentru partidele care îşi încalcă propriul statut şi care acţionează împotriva democraţiei şi a statului de drept. Legea Partidelor politice, nr. 14 din 2003, specifică clar,
Încetarea activităţii partidelor politice
a) dizolvare, prin hotarâre pronunţată de Curtea Constituţională, pentru încălcarea art. 40 alin. (2) şi (4) din Constituţia României;
d) reorganizare, în situaţiile prevăzute la art. 39 alin. (3), art. 40 alin. (4) sau art. 42 alin. (2).
Aşadar există două posibilităţi de dizolvare a unui partid, excluzând decizia membrilor săi. Prin hotărârea CCR sau prin decizie a Tribunalului Bucureşti.
DIZOLVARE PRIN HOTĂRÂREA CURŢII CONSTITUŢIONALE
Articolul 40 din Constituţie prevede următoarele:
Reţinem din pct. (2) că se poate analiza activitatea unui partid dacă:
militează împotriva pluralismului politic (traseismul primarilor către alianţa aflată la putere poate fi un atac la pluralismul politic? dar ignorarea opoziţiei şi oferirea de funcţii puterii cum au fost noile numiri la senat?),
militează împotriva principiilor statului de drept (aşa cum puteţi citi mai jos Rezoluţia PPE anunţă guvernul PSD că este îngrijorată de acest aspect, însă activitatea PSD împotriva democraţiei este mai veche, începând poate cu prima mineriadă),
militează împotriva suveranităţii României (suspendarea preşedintelui având un conflict la graniţa de est), a integrităţii sau independenţei României.
O analiză pe care CCR ar trebui să o facă la sesizarea instituţiilor şi persoanelor abilitate pe baza unei sesizari care să aducă probe în acest sens.
Constituţia României prevede, la art. 146 că CCR
dar nu precizează clar cine o poate sesiza prin depunerea contestaţiei. Pct. a) al aceluiaşi articol, referindu-se la constituţionalitatea legilor propuse spre adoptare sau revizuirea Constituţiei, precizează că CCR se pronunţă „la sesizarea Preşedintelui României, a unuia dintre preşedinţii celor două Camere, a Guvernului, a Înaltei Curţi de Casaţie şi Justiţie, a Avocatului Poporului, a unui număr de cel puţin 50 de deputaţi sau de cel puţin 25 de senatori, precum şi, din oficiu”.
Iată aşadar două întrebări:
– cine sesizează CCR privind neconstituţionalitatea activităţii PSD?
– care sunt probele pe marginea cărora CCR să se poată pronunţa?
A doua cale de atac, în afara sesizării CCR, o reprezintă
DIZOLVAREA PRIN HOTĂRÂRE PRONUNŢATĂ DE TRIBUNALUL BUCUREŞTI
Cum Tribunalul Bucureşti este instanţă de apel, cred că procedura începe prin depunerea unei plângeri la Judecătoria Bucureşti. Indiferent de decizia acestei instanţe, petentul, persoană fizică sau juridică, poate face apel şi cauza se va rejudeca în recurs la Tribunalul Bucureşti. Sentinţa definitivă şi irevocabilă a acestuia reprezintă, conform Constituţiei, motiv de dizolvare sau nu a unui partid. Chiar şi a unuia mare cum este PSD.
Cum nu sunt specialist în drept, persoanele abilitate pot spune dacă este corect sau nu ceea ce am scris mai sus.
Începând de la prima mineriadă şi până la OUG care suspendă o lege şi dă voie aleşilor locali să migreze politic, PSD şi liderii săi au lăsat suficiente probe ce se pot constitui într-un dosar care să facă obiectul unei sesizări la CCR sau a unei acţiuni în instanţă. Cei ce doresc să aducă probe în acest sens sunt îndemnaţi să o facă. Eu doar prezint una dintre acestea, o sesizare făcută de Partidul Popular European.
REZOLUȚIE PPE
Președinția PPE este îngrijorată de faptul că guvernul socialist român schimbă prin ordonanță de urgență legea electorală, cu mai puțin de 6 luni înaintea alegerilor prezidențiale, împotriva recomandărilor Comisiei de la Veneția.
Guvernul Român a aprobat o ordonanță de urgență ce oferă posibilitatea primarilor și consilierilor locali/județeni ca în termen de 45 de zile să adere la alt partid, altul decât cel din care au fost aleși, fără să își piardă funcția, așa cum era în trecut. Articolul din legea 393/2004 privind statutul aleșilor locali va fi, așadar, suspendat pentru o perioadă de 45 de zile. Odată cu suspendarea acestei legi partidele politice aflate la putere vor șantaja primarii și consilierii opoziției prin intermediul abundenței de fonduri europene și guvernamentale în schimbul aderării la partid. PPE este profund îngrijorat că legalizarea migrației politice masive prin șantajarea cu fonduri guvernamentale va duce la corupție politică, instabilitate legislativă dar și dezamăgirea cetățenilor cu numai două luni înaintea alegerilor prezidențiale.
Ne exprimăm îngrijorarea profundă privind legiferarea unor chestiuni atât de complexe prin ordonanțe de urgențe, ce intră în vigoare imediat, și evită parlamentul național, prin urmare ocolesc legislația în vigoare și pun în pericol statul de drept în România. Mai mult decât atât, singura instituție care are posibilitatea de a ataca ordonanța de urgență la Curtea Constituțională este Avocatul Poporului, dar prin acțiunile sale punem sub semnul întrebării independența și integritatea sa. O procedură precum cea aleasă de Guvernul României este devastatoare pentru regulile unui stat democratic și mai mult, credem că partidele ar trebui să rezolve neînțelegerile politice locale la nivelul consiliului local/județean, și nu prin intermediul unor reglementări de urgență la nivel național.
Ne exprimăm îngrijorarea profundă privind supremația legii în România și a lipsei de respect față de valorile democratice;
Amintim Guvernului Român că este de datoria sa să aplice principiul statului de drept și să creeze un proces legislativ deschis și transparent, nu în spatele ușilor închise, cu participarea tuturor partidelor politice, a societății civile și a părților interesate;
Îndemnăm Guvernul României să retragă ordonanța de urgență emisă cu atât de puțin timp înaintea următoarelor alegeri și să înceapă negocierile privind reformarea sistemului electoral cu toate partidele politice reprezentate în parlamentul național;
Apelăm la Prim-ministrul României și președinte al PSD, Dl. Victor Ponta, să se abțină de la introducerea oricăror schimbări în legea electorală cu mai puțin de 6 luni înaintea alegerilor, în concordanță cu recomandările Comisiei de la Veneția;
Apelăm la partidul de guvernare, PSD, să nu abuzeze de puterea sa, să nu distragă atenția și să nu inducă în eroare România privind parcursul său european și valorile europene;
Apelăm la Comisia Europeană pentru a monitoriza aceste propuneri recente ale Guvernului Român, pentru a preveni orice încălcare a legii și pentru a crea instrumente legale, conform competențelor sale stabilite de tratate;
Vom monitoriza în continuare cu mare atenție dezvoltarea politică în România.
sursa: http://www.stiripesurse.ro/rezolutie-ppe-capetele-de-acuzare-la-adresa-psd/
Aşadar legislaţie există, căi de atac sunt, probe ce s-au adunat de-a lungul timpului de la mineriade şi până la puciul din 2012, chiar şi până astăzi, doar să vedem cine este dispus să o facă.
Iar cei ce vor spune că acest demers este un atac la democraţie, am să amintesc unul din citatele lui Abraham Lincoln care a definit democraţia ca fiind “conducerea poporului de către popor şi pentru popor”. Ori poporul român e doar manipulat, sărăcit, ţinut în umbra analfabetismului civic, financiar şi moral, părtaş la corupţia „aleşilor” săi, cei mai mulţi membrii PSD, partid pe care nu numai eu îl consider extrem de toxic prin acţiunile sale şi aleşii săi.
dizolvare partide
Depresivii si optimistii
Una din definitiile nebuniei leaga absenta schimbarii de expectative false: "sa faci mereu acelasi lucru si sa te...
Transparenta dezarmanta
Motto: "Transparenta te ajuta sa cresti, fara a umbri oamenii" Valeriu Butulescu Am vazut ieri cateva gesturi care m-au uimit...
Rotirea in gol
Ultimele evenimente la care am fost obligati sa fim spectatori au aratat disperarea unora, prostia altora si viclenia...
De ce sa-mi indoctrinez copiii?
Toate sistemele nedemocratice au in spate biserica. Fara ea nu isi pot tine locuitorii obedienti si inculti. Romania este...
Reguli de asociere
De ceva timp am avut cateva solicitari, la inceput tatonari apoi intentii de asociere cu unele persoane pentru...

References: CCR 

Articolul 40
 CCR 
 CCR

 CCR 
 CCR 
 CCR 
 CCR